شدات من عندو الكاسك و ركبات و تحركو من تما بقا غادي شحال و ماحبس حتى لواحد البلاصة كانت خاوية و فيها الفيلات عاد كايتبناو و جاو بعاد على الديور و بنادم ... و مع الليل و السهات كان كايتسمع غير صوتهم و صوت المشاش و الكلاب ... هبطات من الموطور و رجعات ليه الكاسك ... خشات يديها فجيبها و كان عندها واحد الكاغيط عامر سودانية كانت فاللول دارت فبالها تعمي ليه العينين بيه على هاد الزعامة ديالو باش عمرو يعاود يشوف الطريق لدارهم والا يفكر يشد ديك الطريق ولكن بان لها دابا نيت غاتنفعها هاد السودانية منين جابها لهاد الخلاوات.